PATVIRTINTA

Vaikų lopšelio-darželio „Rūta” direktoriaus

2020-12-31 įsakymu Nr. V

**MARIJAMPOLĖS VAIKŲ LOPŠELIO\_DARŽELIO „ RŪTA“**

**MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU TVARKOS APRAŠAS**

**BENDRIEJI PRINCIPAI**

1. Vaikų nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu tvarkos aprašas (toliau – Tvarkos aprašas) skirtas Marijampolės vaikų lopšelio-darželio „Rūta“ (toliau-darželis) ugdytinių nemokamo maitinimo ekstremaliosios situacijos, ekstremaliojo įvykio ir (ar) karantino metu organizavimo tvarkai nustatyti.

2. Ši tvarka parengta vadovaujantis Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 dėl „Vaikų maitinimo organizavimo tvarkos aprašo“ bei „Mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu“ metodinėmis rekomendacijomis. Tvarkos apraše, nustatyta, kad karantino, ekstremaliosios situacijos, ekstremalaus įvykio laikotarpiu išduodami maisto daviniai.

3. Siekiant užtikrinti, kad maisto davinys atitiktų nustatytas vidutines rekomenduojamas paros normas, reikia vadovautis *Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“*. *Lietuvos Respublikos socialinės paramos mokiniams įstatyme* nustatyti mokinių nemokamo maitinimo dydžiai,

4. Karantino metu vaikams nemokamą maitinimą (maisto davinius) teikia darželis.

5. Ekstremaliosios situacijos, ekstremaliojo įvykio ir (ar) karantino metu sustabdžius ugdymo organizavimo procesą darželyje neteikiama ir maitinimo paslauga, jei tai daryti draudžia Lietuvos Respublikos Vyriausybės nutarimai, Lietuvos Respublikos sveikatos apsaugos ministro įsakymai ar Valstybės lygio ekstremaliosios situacijos valstybės operacijų vadovo sprendimai.

6. Informacija apie ugdytinių nemokamo maitinimo ekstremaliosios situacijos, ekstremaliojo įvykio ir (ar) karantino metu sąlygas skelbiama interneto svetainėje. (jei maitinimo organizavimo sąlygos ekstremaliosios situacijos, ekstremaliojo įvykio ir (ar) karantino metu keitėsi).

**UGDYTINIŲ NEMOKAMO MAITINIMO ORGANIZAVIMO EKSTREMALIOSIOS SITUACIJOS, EKSTREMALIOJO ĮVYKIO IR (AR) KARANTINO METU PROCESAS**

7. Ekstremaliosios situacijos, ekstremaliojo įvykio ir (ar) karantino metu nemokamą maitinimą darželyje gaunantiems vaikams, bet nelankantiems darželio dėl ekstremaliojo įvykio ir (ar) karantino, dėl mokinių atostogų (vaikų tėvų ar globėjų prašymai) užtikrinamas nemokamo maitinimo teikimas, aprūpinant juos maisto produktais ar pagamintu maistu, jei vaikas auga sudėtingomis sąlygomis. Maisto daviniai išduodami vieną kartą per 2 savaites.

8. Nemokamo maitinimo organizavimui, esant ekstremaliai situacijai ar karantinui, paskiriama darbo grupė: socialinis pedagogas, vaikų slaugytojas, sandėlininkas, ūkvedys, vyr. buhalteris.

9. **Socialinis pedagogas** atsakingas už nemokamo maitinimo darželyje organizavimą ekstremaliosios situacijos, ekstremaliojo įvykio ir (ar) karantino metu:

9.1. informaciją apie ugdytinių nemokamą maitinimą skelbia darželio interneto svetainėje.

9.2. bendradarbiauja su ugdytinių šeimoms. Sudaro, nuolat peržiūri ir patikslina sąrašus vaikų, kuriems paskirtas nemokamas maitinimas darželyje. Juose nurodo vaikų gyvenamąsias vietas ir kontaktinius telefono numerius ir elektroninius paštus;

9.3. informuoja vaiko, kuriam paskirtas nemokamas maitinimas darželyje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu.

9.4. pažymėtina, kad nemokamas maitinimas mokykloje skiriamas ne tik nepasiturinčių šeimų vaikams, bet ir visiems priešmokyklinukams neatsižvelgiant į šeimos pajamas, todėl išsiaiškinama, ar pageidaujama gauti maisto davinį, jeigu yra poreikis gauti maisto davinį, išsiaiškina, kokio maisto davinio pageidaujama (pvz., pagamintų patiekalų ar maisto produktų). Tėvai turi teisę atsisakyti maisto davinio arba priklausantį davinį paskirti konkrečiam, sunkiau gyvenančiam vaikui. Visi atvejai įforminami tėvų prašymu.

 9.5. kartą per dvi savaites pagal elektroninį dienyną sudaro vaikų, gausiančių maisto davinius, sąrašus ir juos pateikia vaikų slaugytojai.

9.6. organizuoja maisto davinių atidavimą tėvams (globėjams, rūpintojams) vieną kartą per 2 savaites. Tėvai pasirašo už gautą davinį.

10. **Vaikų slaugytoja:**

10.1 atsako už maisto davinio turinį, jo atitiktį nustatytoms vidutinėms rekomenduojamoms paros normoms pagal patvirtintą nemokamam maitinimui skiriamų lėšų sumą,

10.2. tvarko maisto davinio produktų dokumentaciją.

10.3 koordinuoja kasdieninį patiekalų pagaminimą ir pagamintų patiekalų atidavimą tėvams (jei buvo tokių pageidavimų).

11. **Sandėlininkė** atsako už maisto produktų užsakymą maisto daviniams, išdavimą, kiekių ir kainų atitikimą, realizacijos terminus, dokumentus.

12. **Ūkvedys** koordinuoja bendros ekstremalios situacijos tvarkos įgyvendinimą ir užtikrina, kad :

12.1. maisto davinius ruošiantys ir dalijantys asmenys naudotų apsaugos priemones (kaukes, vienkartines pirštines ir dezinfekcinį skystį);

12.2. maisto daviniai būtų iš anksto supakuoti ir paruošti išsinešti;

12.3. ne rečiau kaip kas 2 val. būtų kruopščiai plaunamos rankos šiltu tekančiu vandeniu ir skystu muilu ir dezinfekuojamos specialiomis rankų dezinfekcinėmis priemonėmis;

12.4. dalijimo vietoje dažniausiai liečiami paviršiai (durų rankenos, paviršiai, ant kurių dedami maisto produktai, ir t. t.) dažniau nei įprastai turi būti valomi ne tik drėgnu būdu, bet ir dezinfekcinėmis priemonėmis;

12.5. esant galimybei ir palankioms oro sąlygoms vengti maisto davinius dalyti patalpose. Tam tikslui lauke reikėtų pastatyti stalus, stelažus ar suolus ir ant jų sudėti maišelius su maisto daviniais, kuriuos tėvai (globėjai) galėtų pasiimti;

12.6. būtų laikomasi kitų taisyklių, ekstremaliosios situacijos, ekstremaliojo įvykio ar karantino metu nustatytų Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.

13. V**yr. buhalteris** vykdo finansinę nemokamo maitinimo lėšų apskaitą ir atskaitomybę.